open-index/open-wikipedia-markdown huggingface dataset:
Спят усталые игрушки

**Спят усталые игрушки** (), ռուսական օրորոցային երգ։ Տեքստի հեղինակը բանաստեղծ Զոյա Պետրովան է, երաժշտության հեղինակը՝ Արկադի Օստրովսկին։ Ռուսաստանում առավել հայտնի ժամանակակից հեղինակային օրորոցայիններից մեկն է:

## Պատմություն
Երգը գրվել և առաջին անգամ կատարվել է 1964 թվականին։ Կոմպոզիտորի որդու խոսքերով՝ երգի երաժշտությունը գրվել է շատ արագ, ինչը հաստատում է կատարողներից մեկը՝ Օլեգ Անոֆրիևը, Արկադի Օստրովսկին այն ավարտել է բառացիորեն «ոտքի վրա». «Նոտաները տետրում ես գրել եմ շտապ, դաշնամուրի մոտ կանգնած՝ ձայնագրման ստուդիայից ուշանալիս»։

Երգը մեծ ճանաչում է ստացել «Բարի գիշեր, երեխանե՛ր» () հեռուստատեսային հաղորդման շնորհիվ՝ հնչելով հաղորդման առաջին հեռարձակումից սկսած, որ ցուցադրվել է 1964 թվականի սեպտեմբերի 1-ին։ Առաջին անգամ երգը կատարել է Վալենտինա Դվորյանինովան, իսկ հետագա տարիներին այն կատարել է նախ Օլեգ Անոֆրիևը, ապա Վալենտինա Տոլկունովան։

Երգի երրորդ քառատողը («В сказке можно покататься на луне») գրել է Զոյա Պետրովան 1982 թվականին։ Այս հավելյալ քառատողը գրվել է ռեժիսոր Ալեքսանդր Թաթարսկու խնդրանքով՝ Էդուարդ Ուսպենսկու հետ իր ստեղծած նոր «պլաստիլինե դրվագների» համար։

1986 թվականից սկսած երգը սկսել է հնչել Ելենա Կամբուրովայի կատարմամբ «Спи, моя радость, усни» երգի հետ հաջորդաբար։ 1992-1997 թվականներին այն բոլորովին փոխարինվեց այդ երգով, ապա այլ ստեղծագործություններով։ Այնուամենայնիվ, 1997 թվականին «Спят усталые игрушки» երգը վերադարձվել է հեռուստադիտողների խնդրանքով։

Խորհրդային տարիներին երգն ընդգրկված էր Կենտրոնական հեռուստատեսության և Համամիութենական ռադիոյի մանկական մեծ երգչախմբի երգացանկում, որն այն կատարում էր a capella:

## Քննադատություն
Ի տարբերություն ռուսական ավանդական ժողովրդական օրորոցայինների՝ այս երգը, ինչպես ժամանակակից այլ հեղինակների օրորոցայիններ, չի նկարագրում երեխայի հայրենի տունը, նրանում չկա երեխայի մոր խոսքը՝ ուղղված նրան։ Ընդհակառակը, «Спят усталые игрушки» երգը ներկայացնում է համընդհանուր կերպարներ, ասում, որ բոլոր մարդիկ պետք է քնեն գիշերը։

## Նշումներ

## Ծանոթագրություններ

Կատեգորիա:1964 երգեր
Կատեգորիա:Ռուսերեն երգեր
Մեգան Մարքլ

**Մեգան**, **Սասեքսի դքսուհի** (, ), ամերիկացի նախկին դերասանուհի և մոդել, որն առավել հայտնի էր Ռեյչել Զեյնի դերով՝ Ֆորս-մաժոր հեռուստասերիալում (2011-2018)

Ամուսնացած է Սասեքսի դուքս Հարիի  հետ։

## Կենսագրություն
Մարքլը ծնվել և մեծացել է Լոս Անջելեսում, հայրն սպիտակամորթ է, ունի հոլանդական և իռլանդական արմատներ, մայրը` աֆրոամերիկուհի։ Հայրը եղել է ռեժիսոր, մայրը` սոցիալական աշխատող և յոգայի ուսուցիչ։

Ամերիկացի հետազոտող Գարի Բոյդ Ռոբերթսի տվյալներով՝ Մեգանը` Անգլիայի Էդուարդ III թագավորի անմիջական ժառանգն է։ Հարրին և Մեգանը 17 սերնդի ազգական են։

Մեգանը ավարտել է Հյուսիսարևմտյան համալսարանը։ Իր դեբյուտային դերը խաղացել է «Գլխավոր հիվանդանոց» սերիալում և սրան հաջորդող տարիների ընթացքում աշխատել է որպես մոդել և դերասանուհի, խաղացել է նաև մի քանի սերիալների էպիզոդիկ դերերում, ինչպիսիք են` «C.S.I.. Հանցագործության վայրը Նյու Յորք», «90210. Նոր սերունդ», «Եզր», «Կասլ»։ Նա հայտնվեց մեծ էկրանին «Հիշի՛ր ինձ» և «Անտանելի ղեկավարներ» ֆիլմերի շնորհիվ։ Լոս Անջելեսում ծնված և մեծացած Մեգանը տեղափոխվել է Տորոնտո, որտեղ էլ նկարահանվել է «Ֆորս մաժոր» հեռուստասերիալում։

## Անձնական կյանք
2011 թվականի սեպտեմբերի 11-ին Մեգանը ամուսնացել է կինոռեժիսոր Տրևոր Էնգելսոնի հետ, որի հետ սկսել է հանդիպել 2004 թվականից։ Զույգը բաժանվել է 2013 թվականի մայիսին, իսկ նույն տարվա օգոստոսին էլ ամուսնալուծվել։

2016 թվականի նոյեմբերին Մարքլը ապրել է Լոնդոնում և հրաժարվել նախկին ամուսնու ֆինանսական աջակցությունից։ Այնուհետև, 2016 թվականի նոյեմբերի 8-ին Կենսինգտոնայն պալատը հաստատեց այն տեղեկությունները, որ Մարքլը մի քանի ամիս է, ինչ հանդիպում է արքայազն Հարրիի հետ։ Իր հայտարարության մեջ Հարրին պահանջում է լրատվամիջոցներից՝ դադարել հետապնդել Մեգանին և նրա ընտանիքին։ 2017 թվականի նոյեմբերի 7-ին պաշտոնապես հայտարարվել է Մեգանի և Հարրիի նշանադրության մասին։ Համաձայն ժառանգության նոր կանոնների` Մեգանի հետ ամուսնությունից հետո Հարրին չի կորցնում բրիտանական գահը ժառանգելու իրավունքը, չնայած նրան, որ աղջիկը կաթոլիկ է։

Նշանադրության ժամանակ Մեգանին նվիրած մատանու ձևավորումը կատարել է արքայազն Հարրին։ Կոմպոզիցիայի կենտրոնում Բոտսվանայից բերված հսկայական ադամանդ է, մյուս երկու ադամանդները վերցված են Հարրի մոր` արքայադուստր Դիանայի հավաքածուից։

Հարսանյաց արարողությունը տեղի է ունեցել շաբաթ օրը` 2018 թվականի մայիսի 26-ին` Վինձոր ամրոցում։ Նախքան հարսանիքը, որի համար վճարել էր  արքայական ընտանիքը, Մարքլը ստացավ բրիտանական քաղաքացիություն և փոխեց իր կրոնը մկրտության ծեսից հետո, որը ընդունված է անգլիական եկեղեցում։ Նոր մկրտության և հաստատման արարողությունը տեղի է ունեցել Վինձորի Սուրբ Գևորգ եկեղեցում։ Դրանից հետո նա պետք է թողներ իր դերասանուհու կարիերան։

## Ֆիլմագրություն

## Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի ֆեմինիստներ
Կատեգորիա:Ամերիկացի մոդելներ
Կատեգորիա:Հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Բրիտանացի ֆեմինիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ անգլիական սերմամբ
Ահարոն Յակուբենկո

**Ահարոն Յակուբենկո** (, ), ավստրալիացի դերասան։ Առավել հայտնի է իր խաղացած Յուրիի և Անդերի դերերով համապատասխանաբար «Դավադրություն 365» և «Շանարայի քրոնիկները» սերիալներում։

## Կարիերա
2011 թվականին նա ստացել է մի փոքրիկ դեր *[[Underbelly Files: The Man Who Got Away]]* հեռուստաֆիլմում։ Այնտեղ ոստիկանի դեր է խաղացել։

2012 թվականին նա միացել է Դավադրություն 365 սերիալի դերասանակն կազմին և խաղացել է Յուրիի դերը։

2013 թվականին նա հայտնվել է սերիալում, որի անունն է «Սպարտակ։ Անիծվածների պատերազմ», որտեղ խաղացել է Սամինուսի դերը՝ մի զինվորի, ով աշխատում էր Մարկոս Կրասոսի (Սայմոն Մերրելլս) և նրա «ընկեր» Տիբերիոս Կրասոսի (Քրիստիան Անտիդորմի) հետ։

2013 թվականի փետրվարի 15 ին միացել է Հարևանները հայտնի ավստրալիական սերիալի դերասանական կազմին՝ խաղալով Ռոբերտ Ալան *Ռոբո* Սլեյդի դերը։

## Ֆիլմագրություն
### Ֆիլմեր

### Սերիալներ

## Ծանոթագրություններ

## Արտաքին հղումներ
* Ահարոն Յակուբենկո - դերասան
* Ահարոն յակուբենկոն TV.com - ում 

Կատեգորիա:Ավստրալիացի դերասաններ
Շնչիր հանուն մեզ

**«Շնչիր հանուն մեզ»** ( Breathe), բրիտանական մելոդրամատիկական ֆիլմ, ռեժիսոր` Էնդի Սերկիս։ Գլխավոր դերերում Էնդրյու Գարֆիլդ և Քլեր Փոյ։ Համաշխարհային պրեմիերան տեղի է ունեցել 2017 թվականի սեպտեմբերին Տորոնտոյի կինոփառատոնում։ ԱՄՆ-ի կինոթատրոններում ներկայացվել են 2017 թվականի հոկտեմբերի 13-ին։ Հունիսի 29-ին հայտնի է դարձել, որ ֆիլմը կցուցադրվի Լոնդոնի կինոփառատոնում, որպես գալահամերգի բացումը։ Ռուսաստանում պրեմիերան տեղի ունեցավ 2017 թվականի նոյեմբերի 30-ին։

## Սյուժե
Ֆիլմը պատմում է տաղանդավոր և գրավիչ արկածախնդիր Ռոբին Կավենդիշի մասին, ով դառնում է անդամալույծ պոլիոմիելիտ մնացուկի արդյունքում։

## Դերերում
* Էնդրյու Գարֆիլդ - Ռոբին Կավենդիշ
* Քլեր Փոյ - Դիաննա Կավենդիշ
* Տոմ Հոլաննդեր - Բլոգզ և Դավիթ Բլեկեր
* Հյու Բոնևիլ - Թեդդի Հոլլ
* Դին-Չարլզ Չեմպեն - Ջոնաթան
* Միրանդա Ռեիհսոն - Մերի Դոնվեյ
* Սթիվեն Մենգեն
* Դայանա Ռիգ - տիկին Նեվիլ
* Էդվարդ Սպելիրս - Քոլին Քեմփբել
* Ռոջեր Էշթոն-Գրիֆիթս - քահանան

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2017 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ֆիլմեր այբբենական կարգով
Ազգային շարժում

**Ազգային շարժում** (, **Ֆյոլկիշե**), նացիոնալիստական և ռասիստական շարժում, քաղաքական գաղափարախոսություն՝ տարածված Գերմանիայում XIX դարի վերջին և XX դարի սկզբին։ Շարժումն օգտագործում էր արիոսոֆիայի գաղափարները, որոնք ներմուծվել էին Գվիդո ֆոն Լիստի կողմից և համադրվում էին պանգերմանիզմի, նացիոնալիստական ռոմանտիզմի և սոցիալական դարվինիզմի հետ։ Ֆյոլկիշեի կազմի մեջ էին մտնում մի շարք խմբային միավորումներ։

*Ֆյոլկիշեի* գաղափարների ստեղծման հարցում մեծ դերակատարում են ունեցել Գվիդո ֆոն Լիստի և Յորգ Լանց ֆոն Լիբենֆելսի աշխատությունները։ *Ֆյոլկիշեի* ձևավորման մեջ մեծ ազդեցություն են ունեցել Գերման Վիրտի գաղափարները։

Արիոսոֆները, ովքեր իրենց գործունեությունը սկսել են Առաջին համաշխարհային պատերազմի նախօրեին Վենեցիայում, միաբանեցին գաղտնախորհուրդ գաղափաներով ազգային (volkisch) գերմանական նացիոնալիզմը և ռասիզմը, որոնք փոխառնված էին Ելենա Պետրովնա Բլավատսկայի թեոսոֆիայից՝ նպատակ ունենալով հետագա գերմանական համաշխարհային իշխանության դարաշրջանի կանխագուշակումը և արդարացումը։

1902 թվականի հունվարին Թեոդոր Ֆրիչի կողմից Լայպցիգում կազմակերպվել է հրատարակչություն, որը տպագրում էր հակահրեական «Մուրճ» () ամսագիրը։ Նմանատիպ Ostara անվանմամբ ամսագիր է հիմնել նաև Յորգ Լանց ֆոն Լիբենֆելսը, ով իր հայտարարությունում նշել է․

Ostara–ն առաջին և միակ ռասայական–տնտեսագիտական ամսագիրն է, որը նպատակաուղղված է գործնականորեն օգտագործել մարդաբանական տվյալները, որ գիտական տեսանկյունից կոտրի ցածր ռասաների ապստամբությունը և պաշտպանի եվրոպական ռասայի ազնվականությունը։

Հաջորդ քայլը դարձավ 1912 թվականին «Մուրճ» կայսերական միության () հիմնումն էր։ Սա մի կազմակերպություն էր, որը միաբանում էր «Մուրճի» բոլոր խմբերը։ Ստեղծվել էր նաև նմանատիպ մեկ այլ կազմակերպություն՝ «Գերմանական կարգ» (), որն իր գաղափարախոսությամբ նման էր վերջինիս և կարևոր դեր խաղաց նացիոնալ–սոցիալիզմի ուսմունքի հաստատման հարցում։

1919 թվականին Մակս Բյոմը Հենրիխ ֆոն Գլայայխենի և Արթուր Մյոլլերի հետ համատեղ հիմնեց ֆյոլկիշե–նացիանալ «Հունիսյան ակումբը» (Jungkonservatismus–ների բանավեճային ամբիոն)։

## Ծանոթագրություններ

## Գրականություն
* Dohe, Carrie b. *Jung's Wandering Archetype: Race and Religion in Analytical Psychology.* London: Routledge, 2016.
* Goodrick-Clarke, Nicholas. 1985. *The Occult Roots of Nazism: The Ariosophists of Austria and Germany 1890-1935*. Wellingborough, England: Aquarian Press. . (1992. *The Occult Roots of Nazism: Secret Aryan Cults and Their Influence on Nazi Ideology*. New York: New York University Press. )
* Kurlander, E. 2002. "The Rise of Völkisch-Nationalism and the Decline of German Liberalism: A Comparison of Liberal Political Cultures in Schleswig-Holstein and Silesia 1912–1924", *European Review of History* **9**(1): 23-36. Abstract
* Mosse, George L. 1964. *The Crisis of German Ideology: Intellectual Origins Of The Third Reich*. New York: Grosset & Dunlap.
* Stern, Fritz. 1961, 1963. *The Politics Of Cultural Despair: A Study In The Rise Of The Germanic Ideology*. Berkeley: University of California Press.

Կատեգորիա:Գերմանիայի պատմություն
Կատեգորիա:Գերմանական կայսրություն
Կատեգորիա:Նացիզմ
Կատեգորիա:Հակակոմունիստական կազմակերպություններ
Մարիա Մանդել

**Մարիա Մանդել** (), նացիստ ռազմական հանցագործ։ 1942- 1944 թվականներին եղել է Օսվենցիմ համակենտրոնացման ճամբարի կանանց բաժանմունքի ղեկավար։ Պատասխանատու է ավելի քան 500 000 կին բանտարկյալների մահվան համար։

## Կենսագրություն
Մարիա Մանդելը ծնվել է 1912 թվականի հունվարի 10-ին Ավստրիայի Մյունցկիրխեն քաղաքում։ Սկսած 1938 թվականից՝ նա ծառայել է ՍՍ-ի կանանց օժանդակ ստորաբաժանումներում։ 1938 թվականի հոկտեմբերի 15-ից Մանդելը աշխատել է Լիխտենբուրգ համակենտրոնացման ճամբարում։ 1939 թվականի մայիսի 15-ից  Մանդելը տեղափոխվել է Ռավենսբրյուկ կանանց համակենտրոնացման ճամբար։ Նրան հաջողվել է ճամբարի ղեկավարության ուշադրությունը կենտրոնացնել իր վրա, և 1942 թվականի հունիսին նշանակվել է ավագ վերակացուի պաշտոնում։ Նրա պարտականությունների մեջ մտել են անվանականչերի իրականացումը, բանտարկյալների աշխատանքի ուղարկելը և պատժատեսակների նշանակումը։ 1942 թվականի հոկտեմբերի 7-ին Մանդելը տեղափոխվել է Օսվենցիմ համակենտրոնացման ճամբար։ Այնտեղ նա զբաղեցրել է ճամբարի կանանց բաժանմունքի պետի պաշտոնը։ Զբաղեցնելով ավելի ցածր դիրք, քան ճամբարի ղեկավարության արական կազմը՝ նա լիակատար իշխանություն է ունեցել կանանց բարաքների և ունեցել է ՍՍ-ի փոխգնդապետի կոչում։ Հենց Մանդելն է հովանավորել Իրմա Գրեզեի թեկնածությունը, ով զբաղեցրել է Օսվենցիմի հունգարացի կանանց ճամբարի ղեկավարի պաշտոնը։

Գործընկերները Մանդելին նկարագրել են որպես «արտակարգ խելացի և իր գործին նվիրված» մարդու։ Այդուհանդերձ, Օսվենցիմի բանտարկյալները նրան անվանել են հրեշ։ Մանդելը անձամբ է ընտրել բանտարկյալներին և հազարներով ուղարկել մահվան գազախցեր։ Հայտնի են դեպքեր, երբ Մանդելը անձամբ, ժամանակավոր, իր հովանավորության տակ է վերցրել որոշ բանտարկյալների, իսկ երբ նրանք նրան հոգնեցնում էին, ներառում էր նրանց գազախցեր ուղարկվողների ցուցակներում։ Հենց Մանդելին է պատկանում կանանց ճամբարային նվագախմբի ստեղծման գաղափարը, ովքեր ուրախ երաժշտությամբ էին դիմավորում համակենտրոնացման ճամբար բերվող նոր բանտարկյալներին։ Փրկվածների հիշողությամբ, Մանդելը եղել է երաժշտամոլ և լավ է վերաբերվել նվագախմբի երաժիշտների նկատմամբ, անձամբ եկել է նրանց բարաքներով՝ խնդրելով մի բան նվագել։

1944 թվականին Մանդելը նշանակվել է Մուլդորֆ համակենտրոնացման ճամբարի ղեկավարի պաշտոնում, որը Դախաու համակենտրոնացման ճամբարի բաժանմունքներից մեկն էր։ Այնտեղ նա աշխատել է մինչև Երկրորդ համաշխարհային պատերազմի ավարտը։ 1945 թվականի մայիսին փախել է իր հարազատ Մյունցկիրխեն քաղաքի շրջակա լեռներ։ 1945 թվականի օգոստոսի 10-ին Մենդելը ձերբակալվել է ամերիկացի զինծառայողների կողմից։ 1946 թվականի նոյեմբերին նա, որպես ռազմական հանցագործ, հանձնվել է լեհական իշխանություններին՝ վերջիններիս դիմումի հիման վրա։ Մանդելը եղել է Օսվենցիմի առաջին դատավարության առաջին կերպարներից մեկը, որը տեղի է ունեցել 1947 թվականի նոյեմբեր- դեկտեմբեր ամիսներին։ Դատարանը նրան մահապատժի է դատապարտել։ Մահապատիժ էր նշանակվել կախաղանը։ Մահապատիժը իրականացվել է 1948 թվականի հունվարի 24-ին Կրակովի բանտում։

## Ծանոթագրություններ

Կատեգորիա:Մահապատժի ենթարկված անձինք
Ռոբերտ Էքհարթ

**Ռոբերտ Էքհարթ** (, ), իրանցի ռեժիսոր, գլխավոր խմբագիր։

## Կենսագրություն
Էքհարթը ծնվել է Թավրիզում։ Հայրը եղել է գերմանացի, մայրը՝ հայ։ Էքհարթի հայրը Թավրիզում եղել է գործարանի սեփականատեր, որին 1940 թվականի սեպտեմբերին  սպանել են Իրանը գրավող դաշնակից զորքերը։

Պատանի տարիքում Էքհարթը մոր հետ տեղափոխվել է Թեհրան և ներգրավել *Jahan-e Cinema* [Կինոյի աշխարհ ամսագիր] և սկսել է գրել ամենամսյա *Setare Cinema*-ում [Ֆիլմի աստղ ամսագիր]։ 1956 թվականին դարձել է ամսագրի գլխավոր խմբագիր։

Մոր մահից հետո թողել է աշխատանքն ամսագրում և 1958 թվականին տեղափոխվել Գերմանիա, որտեղ սովորել է ռեժիսուրա և աշխատել Բավարիա ֆիլմ ստուդիայում։ 1961 թվականին վերադարձել է Իրան։

Էքհարթը Թեհրանում սկսել է «*Villa Movie Studio*»-ն  և 1962 թվականին Բաբկեն Ավետիսյանի գործադիր-արտադրության ներքո մեկնարկել է իր դեբյուտային «Մեծ քաղաքը» ֆիլմը։ Մինչև 1973 թվականը Էքհարթը նկարահանել է մի շարք ֆիլմեր, այնուհետև կենտրոնացել է օտարալեզու ֆիլմերի ներմուծման և ամբողջ երկրում կինոթատրոնների ստեղծման վրա։ Նրա ֆիլմերից են  «Ոսկե ձեռք»,  «Սիրո ուժը», «Ջունգլիների վայրագություն»,  «Հարսնացուի գինը» և  «Հետևիր մինչև դժոխք»։

1977 թվականին Էքհարթն արտագաղթել է ԱՄՆ և բնակություն հաստատել Լոս Անջելեսում։ Նա մահացել է 1994 թվականի գարնանը` 59 տարեկան հասակում։

## Գրականություն
* 

## Ծանոթագրություններ

Կատեգորիա:Իրանահայ խմբագիրներ
Կատեգորիա:Իրանահայ կինոռեժիսորներ
Կատեգորիա:Իրանցի կինոռեժիսորներ
Վիվա

**Վիվա** անվանումը կարող է ունենալ հետևյալ կիրառումները․
* Վիվա Արմենիա - բջջային օպերատոր Հայաստանում,
* Վիվա. Բժիշկները և կամավորները՝ Հայաստանին - բարեգործական հիմնադրամ Հայաստանում։
* Վիվա, ամերիկացի դերասանուհի։
Վիվա. Բժիշկները և կամավորները՝ Հայաստանին

**Վիվա. Բժիշկները և կամավորները՝ Հայաստանին** (), Ռուսաստանում հիմնադրված և Հայաստանում, առաջին հերթին՝ Արցախում, գործող բարեգործական հիմնադրամ։ Հիմնադրամի գլխավոր գրասենյակը գտնվում է Մոսկվայում, մասնաճյուղը՝ Երևանում։

## Նպատակներ
Կազմակերպության նպատակներն են.
* Հայաստանի, առաջին հերթին՝ Արցախի, հիվանդանոցների տեխնիկական ապահովվածության մակարդակի բարձրացումը.
* Հայաստանի բնակչության համար Վիվայի բժիշկների կողմից անվճար կոնսուլտացիաների, վիրահատությունների անցկացումը։
* ֆինանսական օգնություն՝ անապահով ընտանիքների հիվանդ անդամների բուժման համար։
* Հայերի ոսկրածուծի դոնորական բանկի ստեղծում։

## Սկզբունքներ
Կազմակերպության սկզբունքներից է գործունեության, ֆանդրայզինգի և միջոցների բաշխման մաքրությունը, թափանցիկությունը։ Գործունեությանն առնչվող բոլոր փաստաթղթերը հրապարակվում են կազմակերպության էջերում։

## Պատմություն
Կազմակերպությունը պաշտոնապես հիմնադրվել է 2016 թվականի ապրիլի 7-ին, սակայն փաստացի սկսել է գործել ապրիլի 2-ից՝ Ապրիլյան պատերազմի սկսման հետ։ Քառօրյա պատերազմի օրերին կազմակերպությունը Արցախ ճակատ է ուղարկել հակաայրվածքային միջոցներ, վիրակապել և բազմաթիվ այլ միջոցներ, իսկ օրեր անց կազմակերպել են շտապ օգնության մեքենայի գնման համար գումարի հավաքում։ 2016-2017 թվականների ընթացքում կազմակերպության միջոցներ կահավորվել է Արցախի արյան փոխներարկման միակ կայանը, գնվել է Արցախ են ուղարկվել շտապ օգնության մի քանի մեքենա, Ստեփանակերտի և Մարտակերտի վիրահատության և վերակենդանացման բաժինների սարքավորումներ և այլն։ Ընդհանուր առմամբ 2016 թվականի ընթացքում Արցախ է ուղարկվել ավելի քան 100 հազար ԱՄՆ դոլարի հումանիտար օգնություն։ Հայաստան և Արցախ է ուղարկվել չունեվոր ընտանիքների համար 2 տոննա իրեր։

Կազմակերպության ֆինանսական միջոցներ հավաքելու հիմնական եղանակն է Մոսկվայում աճուրդների կազմակերպումը, սակայն աճուրդի իրերը բերվում են ողջ աշխարհից։

## Անձնակազմ
* Տատյանա Հովհաննիսյան, ղեկավար։
* Ջուլիանա Կադրիա, մամլո խոսնակ։

## Տես նաև
* Հայկական բժշկական գիտական միություն
* Մոսկվայի հայ երիտասարդության ասոցիացիա

## Ծանոթագրություններ

## Արտաքին հղումներ
* 
* Татьяна Оганесян: «ВИВА – это про жизнь» 
* Сила в сплоченности: благотворительный вечер в поддержку Арцаха в Москве 
* При содействии функционирующей в Москве организации «ВИВА» в Степанакерте будет создана станция переливания крови 

Կատեգորիա:2016 հիմնադրումներ Ռուսաստանում
Կատեգորիա:2016 հիմնադրումներ Հայաստանում
Կատեգորիա:Ռուսաստանի բարեգործական կազմակերպություններ
Կատեգորիա:Հայաստանի բարեգործական կազմակերպություններ
Կատեգորիա:Մոսկվայի հայկական կազմակերպություններ
Արհեստական բանականության կիրառությունները

Արհեստական բանականությունը (ԱԲ), որը սահմանվում է որպես մեքենաների կողմից ցուցաբերվող բանականություն, ունի բազմաթիվ կիրառություններ այսօրվա հասարակության մեջ։ Ավելի կոնկրետ, դա Թույլ ԱԲ-ն է, որտեղ ծրագրերը մշակվում են, որ իրականացնեն կոնկրետ հանձնարարություններ, որոնք օգտագործվում են մի շարք միջոցառումներում, այդ թվում՝ բժշկական ախտորոշում, էլեկտրոնային առևտուր, ռոբոտների կառավարում և հեռազգացողություն։ ԱԲ օգտագործվել է բազմաթիվ ոլորտների և բնագավառների զարգացման ու առաջխաղացման համար, այդ թվում՝ ֆինանսներ, առողջապահություն, կրթություն, տրանսպորտ և այլն։

## Ավիացիա
Արհեստական բանականության օգտագործումը սիմուլյատիվ գործողություններում մեծ օգուտ է ավիացիայի համար։ Ինքնաթիռ-սիմուլյատորները օգտագործում են ԱԲ, որպեսզի վերծանեն սիմուլյատիվ թռիչքներից ստացված տեղեկատվությունը։ Բացի սիմուլյատիվ թռիչքներից կան նաև սիմուլյատիվ պատերազմական ավիաթռիչքներ։ Համակարգիչները կարող են ստեղծել նման իրավիճակներում լավագույն սցենարը հաջողության հասնելու համար։ Համակարգիչները կարող են նաև ստեղծել ռազմավարություն՝ հիմնվելով դիրքի, չափի, արագության, ուժի և հակազդող ուժի վրա։ Օդաչուներին օդային կռվի ժամանակ կարող են օգնել համակարգիչները։  Արհեստական բանականություն ծրագրերը կարող են տեսակավորել տեղեկատվությունը և տրամադրել օդաչուին լավագույն խուսանավման հնարավորությունները, ինչպես նաև ազատվել հակառակորդի մանևրներից այնպես, ինչպես որ դա կատարելն անհնար կլինի  մարդու համար։ Մի քանի ինքնաթիռներ են պահանջվում, որպեսզի ստացվեն որոշ հաշվարկների լավ մոտարկումներ, այնպես որ համակարգչով սիմուլյացված օդաչուներն օգտագործվում են տվյալների հավաքման համար։ Այս հհամակարգչով սիմուլյացված օդաչուները օգտագործվում են նաև ապագա ավիադիսպետչերների ուսուցման նպատակով։

## Ինֆորմատիկա
ԱԲ հետազոտողները ստեղծել են բազմաթիվ գործիքներ, որպեսզի լուծեն ինֆորմատիկայի ամենաբարդ խնդիրները։ Այդ գյուտերից շատերը ընդունվել են ինֆորմատիկայի կողմից և դադարել են լինել ԱԲ մաս։ Ըստ ոլորտի որոշ գիտնականների՝ նշվածներից բոլորը ի սկզբանե նախագծված են եղել ԱԲ լաբորատորիաներում՝ ժամանակի բաժանում, ինտերակտիվ թարգմանիչներ, գրաֆիկական ինտերֆեյս և համակարգչային մկնիկ, սրընթաց զարգացող միջավայր, կառուցվածքային տվյալների հղումային ցուցակ, պահպանման համակարգի ավտոմատ կառավարում, սիմվոլային ծրագրավորում, ֆունկցիոնալ ծրագրավորում, դինամիկ ծրագրավորում և օբյեկտ-կողմնորոշված ծրագրավորում։

## Ծանոթագրություններ

## Արտաքին հղումներ
* AI applications at aitopics.org
* How AI can be applied in many fields

Կատեգորիա:Արհեստական բանականություն
Սուրբծննդյան բուրգ

մինի|Ստանդարտ չափի Սուրբծննդյան բուրգ
**Սուրբծննդյան բուրգ** (), Սուրբծննդյան զարդարանքներ, որոնց արմատները գալիս են Գերմանիայի Օր լեռան շրջանի ժողովրդական բանահյուսությունից և սովորույթներից, որոնք դարձել են համաշխարհային։ Դրանք բաղկացած են զարդարված բրգաձև արտաքին շրջանակից` մոմակալներով և կենտրոնական կարուսելով` վերին մասում գտնվող պտտանիվով, որը շարժվում է մոմերի լույսի տաք օդից։ Կարուսելը զարդարված է Սուրբծննդյան տիկնիկարկղի վրա պատկերված տեսարաններով և ամանորյա այլ ֆիգուրներով՝ հրեշտակներ և իմաստուններ, ինչպես նաև աշխարհիկ մոտիվներով։

## Նկարագրություն
Ենթադրվում է, Սուրբծննդյան բուրգը նախորդել է տոնածառին։ Այս բուրգերը չեն սահմանափակվում Սուրբ ծննդով. Օր լեռան շրջանում ամառային արևադարձի ժամանակ «Սուրբ Հովհաննեսի ծառի» շուրջը պարելու սովորություն կար։ Իրականում ոչ բրգաձև, Սուրբծննդյան բուրգը մի քանի հարկերով կարուսել է, քրիստոնեական մոտիվներով՝ հրեշտակներ, սուրբծննդյան տիկնիկարկղի տեսարաններ, ինչպես նաև աշխարհիկ մոտիվներ՝ լեռնային ժողովուրդներ, անտառներ, Օր լեռան շրջանի առօրյա կյանքից այլ տեսարաններ։ Բրգերի պտտվող շարժումը ստացվում է մոմերի բարձրացող ջերմության օգնությամբ։

Ընդհանրապես Սուրբծննդյան բուրգերը պատրաստված են փայտից՝ չորս-ութ կողմերով հարթակներով, մեջտեղում երկար փող, որը ծառայում է որպես սռնի, որի վրա վեր է բարձրանում ամբողջ սարքը։ Ապակու կամ կերամիկայի մեջ շարժիչն է, որին կցված է առնվազն հարթակներից մեկը։ Հարթակների վրա տեղադրված ֆիգուրները նույնպես ավանդաբար պատրաստված են փայտից։

Սուրբծննդյան բուրգերը լինում են տարբեր ձևերի՝ քանդակված ձյութե կտորներով փոքրիկ տներից մինչև բազմաշերտ հարթակներ։ Օր լեռան շրջանի շատ քաղաքների շուկայի հրապարակի Սուրբծննդյան շուկաներում կամ այլ վայրերում կան սուրբծննդյան մեծ  բուրգեր։

Բուրգերի մեծ մասի վրա կերտված են սուրբծննդյան տիկնիկարկղի տեսարաններ։ Դրանք ներառում են Քրիստոսի ծննդյան պատմությունը, մանուկ Հիսուսին այցելած հովիվներին և իմաստուններին, երկնքում ցնծացող հրեշտակներին։ Սուրբծննդյան տեսարանը հաճախ տեղադրված է բուրգի ներքևի ամենաերկար հարթակում, իսկ սոճու կոնը կամ աստղը՝ գագաթին։

## Ծանոթագրություններ

Կատեգորիա:Ամանորյա զարդարանքներ
Կատեգորիա:Սուրբ ծնունդը Գերմանիայում
Կարոլյուս Դյուրան

**Կարոլյուս Դյուրան** (իսկական անունը` Շառլ Էմիլ Օգույսթ Դյուրան, , ), ֆրանսիացի նկարիչ, ակադեմիական դպրոցի ներկայացուցիչ։

## Կյանքը և ստեղծագործունեությունը

Կարոլյուս Դյուրանը նկարել սովորել է իր հայրենի քաղաքում`Լիլում, այստեղ նա ստացել է քաղաքային կրթաթոշակ, որով շուրջ երկու տարի նա ապրել և սովորել է Փարիզում։ Փարիզում վերցրել է *Կարոլյուս Դյուրան* կեղծանունը, որով էլ մինչև կյանքի վերջը ստորագրել է իր աշխատանքների տակ։ Սովորելու սկզբնական շրջանում Կարոլյուս Դյուրանը կրկնօրինակել է Լուվրի նկարները, և հատկապես Լեոնարդո դա Վինչիի աշխատանքները, այս ամենին զուգընթաց սկսում է նկարել հեղինակային կտավներ։ 1860 թվականին երիտասարդ նկարիչը Վիկեր մրցույթում ստանում է մրցանակ։ 1861 թվականին նա մեկնում է սովորելու Իտալիայում, ապրում է Հռոմում, Վենետիկում, մի քանի շաբաթ մնում Պոմպեյում, իսկ 1866 թվականին վերադառնում է Փարիզ։ 1861 թվականից 1866 թվականն ընկած ժամանակահատվածում Կարոլյուս Դյուրանը ստեղծել է բազմաթիվ նկարներ, որոնցում պատկերված են իտալական առօրյայի տեսարաններ։

1866 թվականին նկարչին մեծ հաջողություն է բերում «*Մարդասպան*» կտավը, որը գնվել է Լիլի իշխանությունների կողմից։ Այդ կտավի համար Կարոլյուս Դյուրանը այնքան գումար է վաստակել, որ այն հերիքել է նրան 1867-1868 թվականներին մեկնել Իսպանիա սովորելու համար, այս ժամանակահատվածում նա հատկապես հետաքրքրվել է Դիեգո Վելասկեսի ստեղծագործունեությամբ։ Ֆրանսիա վերադառնալուց հետո Կարոլյուս Դյուրանը ամուսնանում է նկարչուհի Պոլինա Մարիա Կրուազետի հետ, բացում է մեծ նկարչական սրահ և ընդունում է աշակերտներ։ XIX դարի 60-ական թվականների վերջից նկարիչը հայտնի էր որպես դիմանկարիչ՝ ամենաճանաչված և ամենապահանջված նկարիչը Փարիզում։ Իր աշխատանքներում նա չի շողոքորթում հաճախորդներին, չի հետևում կեցվածքի նրբագեղությանը, այլ կարևորում է մարդկային բնույթի համապատասխանությունը։ 1869 թվականին բարեկամություն է սկսվում Կառոլյուս Դյուրանի և նկարիչներ Էդուարդ Մանեի և Զախարիա Աստրուկի միջև։

Մոտավորապես 1875 թվականին նկարիչը անդրադառնում է պատմական և ժանրային նկարչությանը և դիմում Պիտեր Պաուլ Ռուբենսի և Պաոլո Վերոնեզեի ստեղծագործունեություններին։ Ստանում և իրականացնում է պետական պատվերներ, օրինակ Լուվրի դահլիճներում առաստաղի նկարազարդումը՝ «Մարիա Մեդիչիի հաղթանակը» (1878)։ 1879 թվականին Կառոլյուս Դյուրանը ստանում է Փարիզյան Սալոնի պատվո մեդալ։ 1890 թվականին իր կնոջ և մի քանի նկարիչների հետ միասին ստեղծել է «Կերպարվեստի ազգային միությունը»։ 1900 թվականին ընտրվել է Ֆրանսիական ակադեմիայի պատվավոր նախագահ։ 1904 թվականին Կառոլյուս Դյուրանը արժանացել է Պատվո լեգեոնի շքանշանի Մեծ սպայի կոչման։ 1905 թվականին ընտրվել է Հռոմի Ֆրանսիական ակադեմիայի տնօրեն։

## Ծանոթագրություններ

## Արտաքին հղումներ
* Կենսագրություն և ստեղծագործություններ

Կատեգորիա:Ֆրանսիացի նկարիչներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Ֆրանսիացի դիմանկարիչներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիացի արվեստագետներ
Կատեգորիա:Ստեղծագործական կեղծանուններ
Իլիջա (Կամախի գավառ)

**Իլիջա**, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 50 կմ հարավ-արևմուտք, Եփրատ գետի աջ կողմում։

Տարածքը լեռնային էր

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Տավուշի մարզի դատախազություն

**Տավուշի մարզի դատախազություն**, Հայաստանի Հանրապետության դատախազության տարածաշրջանային կառուցվածքային մաս կազմող կառույց, որի իրավասության ներքո է Հայաստանի Հանրապետության Տավուշի մարզը։ Այժմ Տավուշի մարզի դատախազն է արդարադատության առաջին դասի խորհրդական Վիկտոր Գրիգորյանը (2017-ից)։

Տավուշի մարզի դատախազության կենտրոնական գրասենյակը տեղակայված է մարզկենտրոն Իջևան քաղաքում՝ ՀՀ, քաղաք Իջևան, 377260, Իջևանյան 1 հասցեով։
## Իրավասություն

Համաձայն ՀՀ «Դատախազության մասին» օրենքի 16-րդ հոդվածի, Տավուշի մարզի դատախազությունը, ինչպես նաև Հայաստանի Հանրապետության դատախազության այլ կառուցվածքային միավորները, ապահովում է Սահմանադրության 103-րդ հոդվածով նախատեսված լիազորությունների իրականացումը մարզում այնքանով, որքանով դրանց իրականացումը չի վերապահված զինվորական դատախազությանը։ Այդպիսով, համաձայն ՀՀ Սահմանադրության 103-րդ հոդվածի, մարզի դատախազությունն օրենքով նախատեսված դեպքերում և կարգով՝
# հարուցում է քրեական հետապնդում,
# հսկողություն է իրականացնում հետաքննության և նախաքննության օրինականության նկատմամբ,
# դատարանում պաշտպանում է մեղադրանքը,
# պետական շահերի պաշտպանության հայց է հարուցում դատարան.,
# բողոքարկում է դատարանների վճիռները, դատավճիռները և որոշումները,
# հսկողություն է իրականացնում պատիժների և հարկադրանքի այլ միջոցների կիրառման օրինականության նկատմամբ։

## Կառուցվածք
Համաձայն ՀՀ «Դատախազության մասին» օրենքի 16-րդ հոդվածի, Տավուշի մարզի դատախազությունը կազմված է մարզի դատախազից, նրա տեղակալներից, մարզի դատախազության ավագ դատախազներից և դատախազներից.
* Վիկտոր Գրիգորյանը, Տավուշի մարզի դատախազ։

## Տես նաև
* Տավուշի մարզի դատախազ

## Ծանոթագրություններ

Կատեգորիա:Տավուշի մարզի դատախազություն
Ջեյմս Ֆրեյն

**Ջեյմս Ֆրեյն** (; ), թատրոնի, կինոյի և հեռուստատեսության բրիտանացի դերասան։

## Կենսագրություն
Ջեյմս Ֆրեյնը ծնվել է 1968 թվականի մարտի 14-ին։ Ջեյմսը եղել է ութ երեխաներից ավագը։ Նրա հայրը եղել է բորսայի բրոքեր, իսկ մայրը՝ ուսուցչուհի։

Ֆրեյնը կրթություն է ստացել Նյուպորտի միջնակարգ դպրոցում, այնուհետև ընդունվել Նորիջի Արևելյան Անգլիայի համալսարան։ Համալսարանն ավարտելուց հետո՝ Ֆրեյնը տեղափոխվել է Լոնդոն, որտեղ դերասանական վարպետություն է սովորել Բեմական խոսքի և դրամատիկական արվեստների կենտրոնական դպրոցում։ Սովորելով վերջին կուրսում՝ նկարահանվել է Ռիչարդ Աթենբորոյում «Ստվերների երկիր» ֆիլմում։ Այդ դերը եղել է նրա առաջնախաղը մեծ կինոյում։ Այնուհետև նա նկարահանվել է տարբեր ֆիլմերում և հեռուստասերիալներում, որոնցից ամենահայտնին եղել է «Արևային լույսի համը» (1999) ֆիլմում։ Գուստավ Զոննենշայնի դերի համար նա նոմինացվել է «Ջինի» մրցանակի՝ «երկրորդ պլանի լավագույն դերասան» անվանակարգում։

Ջեյմս Ֆրեյնը պարբերաբար հայտնվում է նաև թատրոնի բեմում։ Նա մասնակցել է Շեքսպիրի թագավորական ընկերության, Ռոյալ քորթի, ինչպես նաև Վեսթ Էնդի և Բրոդվեյի ներկայացումներում։ 2008 թվականին արժանացել է «Drama Desk Award» թատերական մրցանակի՝ «Լավագույն դերասանական կազմ» անվանակարգում։ Մրցանակը ստացել է Պինթեր Հարոլդի «The Homecoming» պիեսում մարմնավորած դերի համար։

2004 թվականին Ֆրեյնը ամուսնացել է ամերիկացի դերասանուհի Մարթա Քաննինգեմի հետ։ Նրանք ունեն երկու երեխա։

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասաններ
Կատեգորիա:Կինոգործիչներ այբբենական կարգով
Կատեգորիա:Հեռուստատեսային դերասաններ
Երբ արտասվում էր Նիցշեն

**«Երբ Նիցշեն արտասվում էր»** (), ռեժիսոր Պինհաս Պերրիի կինոֆիլմը, որը նկարահանվել է 2007 թվականին։ Էկրանավորումը հիմնված է Իրվին Յալոմի համանուն վեպի վրա։

## Սյուժե
Վիեննացի հայտնի բժիշկ Յոզեֆ Բրեյերին այցելում է հուզավառ ռուս այցելուհի` Լու Սալոմեն, ով խնդրում է բժշկին օգնել իր ընկերոջը` Ֆրիդրիխ Նիցշեին։ Աղջկանով զմայլված, Բրեյերը համաձայնվում է։ Սակայն բժշկի և փիլիսոփայի շբումը ի սկզբանե չի ձևավորվում, Նիցշեն համաձայնվում է օգնություն ստանալ, միայն գլխով հայելին կոտրելուց հետո։ Իր հերթին Բրեյերը նույնպես տառապում է հոգեբանական, ինչպես նաև բարոյական խնդիրների պատճառով, որոնք կապված էին հմայիչ այցելուհիների նկատմամբ տարվածության և կնոջ նկատմամբ պարտքի զգացումի միջև առաջացած կոնֆլիկտի հետ։

Այդժամ բժիշկը փիլիսոփային գործարք է առաջարկում. Բրեյերը Նիցշեին բուժում է միգրենից, իսկ նա հնարավորություն է տալիս բժշկին պատմել իր խնդիրների մասին։ Իր գաղափարի մասին կիսվում է երիտասարդ ընկերոջ՝ Զիգմունդ Ֆրոյդի հետ։

Նիցշեի ազդեցության տակ Բրեյերը որոշում է իրական ազատություն ստանալ՝ հեռանալ կնոջից և միանալ իր նախկին այցելու՝ Բերտայի հետ։ Սակայն պարզվում է, որ Բերտան արդեն տարվել է այլ բժշկով։ Յոզեֆը սափրում է մորուքը, և սրճարանում որպես մատուցող աշխատանքի է անցնում, որտեղ նրան պատահականորեն տեսնում է Ֆրոյդը։ Բրեյերը փախչում է նրանից և ընկնում ջրի մեջ... արթնանում։ Պարզվում է, Ֆրեյդը հիպնոզացրել էր իր ընկերոջը, որը օգնել է վերջինիս հաղթահարել ներքին կոնֆլիկտները։ Բրեյերը նորից հանդիպում է Նիցշեի հետ և նրանք քննարկում են իրենց կանանց։ Պարզվում է, որ փիլիսոփայի խնդիրները այդպես էլ մնացել են չլուծված և Նիցշեն որոշում է գնալ իր ուղիով։ Բժիշկն ու փիլիսոփան բաժանվում են, մնալով ընկերներ։ Յոզեֆի և Բերտայի հարաբերությունները այնուհետև նկարագրվել էին Բրեյերի և Ֆրոյդի գրքում, որից էլ սկիզբ է առնում հոգեվերլուծությունը։

## Դերերում

## Հետաքրքիր փաստեր
* Ֆիլմը նկարահանվել է բալգարական Ռուսե քաղաքում։
* Ֆիլմում հնչում են Յոհան Շտրաուսի («Գեղեցիկ կապույտ Դանուբի վրա»), Ջոակինո Ռոսսինիի («Գող-կաչաղակ» և «Սևիլյան սափրիչ» օպերաների երաժշտությունը), Լյուդվիգ վան Բեթհովենի («Սիմփոնիա № 3»), Պյոտր Չայկովսկու (շարանվագ «Կարապի լիճ » բալետից), Յոհաննես Բրամսի («Selig Sind, Die Da Leid Tragen» «Գերմանական սգերգ»-ից), Ռիխարդ Վագների ( «Վալկիրիա» օպերայից), Ժորժ Բիզեի («Հաբաներա»՝ «Կարմեն» օպերայից) երաժշտությունները։

## Ծանոթագրություններ

## Արտաքին հղումներ
*  
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում 1880-ականներին
Ալժիրի Կասբահ

**Կասբահ** (, նշանակում է ամրոց), Ալժիրի Ալժիր մայրաքաղաքի միջնաբերդն է, որը շրջափակում է այն։ Ընդհանուր առմամբ, Կասբահը պարսպապատ միջնաբերդն է Հյուսիսային Աֆրիկայի բազմաթիվ քաղաքներում։

1992 թվականին Կասբահը ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

## Պատմություն
Ալժիրի Կասբա նահանգը հիմնադրվել է հին Իկոսիումի ավերակների վրա։ Այն միջին չափի քաղաք էր, որը կառուցված էր բլրի վրա և տարածվում էր դեպի ծով, բաժանված է երկու մասերի` Բարձր քաղաք և ցածր քաղաք։ Այստեղ հայտնաբերվել է 17-րդ դարի մզկիթներ և քանդակներ որոնցից են՝ Կետչաուա մզկիթը (կառուցվել է 1794 թվականի Դեյ Բաբա Հասսանի կողմից), երկու մինարեներով, Ջեդիդ ալ մզկիթը (կառուցվել է 1660 թվականին, Թուրքական տիրապետության ժամանակ)։ Վերջինս ունի հսկայական ավարտուն ձվաձև գմբեթ և չորս փոքրիկ գմբեթներ։ Մզկիթներից ամենահինը Էլ Քեբիրն է, որը կառուցվել է Ալ-Մորավիների պետության կառավարիչ Յուսուֆ իբն Տաշֆինի կողմից և վերակառուցվել է ավելի ուշ՝ 1794 թվականին)։ Ալի Բեթչնին մզկիթը կառուցվել է 1623 թվականին։ Տեղի Պալատը կառուցվել է 1791 թվականին Փաշայի համար, որն այնտեղ ապրել է ութ տարի։

1839 թվականին ֆրանսիացի կառավարիչը տեղափոխվեց պալատ։ 1860 թվականին այցելում են Նապոլեոն III և Եվգենյա կայսրուհին։ Կասբահը կենտրոնական դեր է խաղացել Ալժիրի անկախության համար մղվող պայքարում (1954-1962)։ Կասբահը եղել է ազգային ազատագրական ճակատի (National Liberation Front) ապստամբության պլանավորման էպիկենտրոնը և ապահով ապաստան է համարվել Ալժիրում ֆրանսիական քաղաքացիների և իրավապահ մարմինների դեմ հարձակումների համար։ Որպեսզի նրանց ջանքերին հակադրվեին, ֆրանսիացիները պետք է կենտրոնանային հատկապես Կասբահի վրա։

## Ընթացիկ վիճակ
Ինչպես հաղորդում է Ռոյթերսը 2008 թվականի օգոստոսին անկախությունից ի վեր կառավարության բացակայության և կոռուպցիայի առկայությունը նշանակում են, որ Կասբահը մատնված է անուշադրության և նրա որոշ տարածքներին սպառնում է փլուզում։

Ալժիրյան իշխանությունները այս պատմական շրջանի դեգրադացման հիմնական պատճառ են համարում տարիքը, անփութությունը և գերբնակեցումը։ Վերջինս հատկապես դժվար է լուծել, որովհետև մեծ ջանքեր կպահանջվի այնտեղ ապրող բոլոր բնակիչներին տեղափոխելու համար։ Հաշվարկները կազմում են 40,000-70,000 մարդ, թեև դժվար է հետևել թափուր շինություններում տեղահանվածների թվին։

Պատճառներից մեկը, որ կառավարությունը ցանկանում է բարելավել Կասբահի վիճակը, որ այն հանդիսանում է հանցագործների և ահաբեկիչների թաքստոց։ 1950-ականների վերջերին եւ քաղաքացիական անհանդուրժողականության և ֆրանսիական գաղութային իշխանության դեմ պայքարի ժամանակ այն Ազգային ազատագրման բանակի թաղամասն էր։

Պահպանողական Բելկասեմ Բաբաջին իրավիճակը որակել է որպես դժվար, բայց ոչ անհաղթահարելի, ասելով՝ «Ես դեռ հավատում եմ, որ հնարավոր է պահպանել այն, բայց դուք պետք է դատարկեք այն, և ձեզ անհրաժեշտ է որակյալ մարդկանց գտնել, ովքեր հարգում են ոճը, նյութերը։ Դա մեծ մարտահրավեր է»։

## Պատկերասրահ

Պատկեր:Casbah of Algiers, buildings in restoration.jpg|Նեղ փողոցներ
Պատկեր:Maison de la Casbah.jpg|
Պատկեր:Casbah baths.jpg|Կասբահի պալատ
Պատկեր:House interior casbah algiers.jpg|Կասբահական տան ինտերիեր
Պատկեր:Algiers fishing port.jpg|Ձկնորսական նավահանգիստ


## Տես նաև
* Ալժիր

## Ծանոթագրություններ

## Արտաքին հղումներ
* 
* 

Կատեգորիա:Համաշխարհային ժառանգություն Ալժիրում
Կատեգորիա:Արաբական մշակույթ
Կատեգորիա:Մաղրիբ
Ruby (ծրագրավորման լեզու)

Ruby- ն դինամիկ, ռեֆլեկտիվ, ընդհանուր նշանակության ծրագրավորման լեզու է։ Այն նախագծվել և զարգացել է 1990 թվականի կեսերին Ճապոնիայի Յուկիխիրո «Մաթ» Մացումոտոյի կողմից։

Նրա հեղինակի համաձայն, Ռուբինն ազդեցություն ունեցավ Perl, Smalltalk, Eiffel, Ադա և Լիսպ ծրագրավորման լեզուների վրա։ Այն աջակցում է բազմաթիվ ծրագրավորման պարադիգմների, ներառյալ ֆունկցիոնալ, հրամայական։ Այն նաև ունի դինամիկ տիպային համակարգ և ավտոմատ հիշողության կառավարում։

## Պատմություն
### Վաղ կոնցեպտը

Մատսումոտոն ասել է, որ Ռուբիի միտքը ծագել է 1993 թվականին։ 1999 թվականի գրառմանը՝ նա նկարագրում է լեզվի մասին իր վաղ գաղափարներից մի քանիսը.

Մատսումոտոն նմանեցնում է Ռուբիի պարզ դիզայնը, Lisp լեզվին, իր առանցքում, Smalltalk նման օբյեկտի համակարգով, բլոկներ, ոգեշնչված բարձրակարգ գործառույթներով և գործնական օգտակարությամբ նմանեցնում է Perl-ին։

## Ծանոթագրություններ
Օլեգ Վասիլև (գեղասահորդ)

**Օլեգ Վասիլև** (, ), խորհրդային գեղասահորդ, 1986 թվականին ԽՍՀՄ չեմպիոն, Եվրոպայի (1984, 1985, 1986 թվականներ) և աշխարհի (1983, 1985, 1988 թվականներ) եռակի չեմպիոն, 1984 թվականի օլիմպիադայի չեմպիոն։ ԽՍՀՄ սպորտի վաստակավոր վարպետ (1983 թվական) Ռուսաստանի վաստակավոր մարզիչ։ Ելույթ է ունեցել զուգասահքում Ելենա Վալովայի հետ։

## Սպորտային կարիերա
* 1981 թվականի Ձմեռային ունիվերսիադայի բրոնզե մրցանակակիր. զուգասահքում ազատ ծրագիր կատարեց՝ թռիչքներով փոխարինելով էլեմենտները (պահումները)։

Վալովան և Վասիլևը դարձան առաջին սպորտային զույգը, որը կատարեց եռակի զուգահեռ թռիչք։

### Մարզչի կարիերա
Պրոֆեսիոնալ կարիերայի ավարտից հետո զբաղվել է բիզնեսով։ Այնուհետև որոշեց զբաղվել մարզչական աշխատանքով։ Վասիլևի առաջին սաներից են Ելենա Սիրոխվատովա և Օլեգ Շլյախով լիտվացի զույգը։

մինի|ձախից|Օլեգ Վասիլևը Տոտմյանինի և Մարինինի հետ 2004 թվականին

2001 թվականին նախկին մարզիչ Նատալյա Պավլովայի հետ ունեցած կոնֆլիկտից հետո Վասիլևի մոտ մարզվել են սկսում Տատյանա Տոտմյանինան և Մաքսիմ Մարինինը։ Այդ ժամանակ նրանք Եվրոպայի չեմպիոնատի արծաթե մրցանակակիրներ էին։ Վասիլևը փոխեց զույգի ոճը, հրավիրեց խորեոգրաֆ Ջուզեպպե Արենիին, բեմադրությունների վրա շարունակում էր աշխատել նաև Սվետլանա Կորոլը։ Հենց Վասիլևի հետ էլ զույգը հասավ իր հիմնական հաջողություններին։ Նրանք դարձան 2006 թվականի օլիմպիական չեմպիոններ, աշխարհի առաջնության կրկնակի և Եվրոպայի հնգակի չեմպիոններ։

Աշխատել է նաև մենասահորդների հետ, օրինակ, 2002 թվականից մինչև 2003 թվականը նրա սանն է եղել Վիկտորյա Վոլչկովան։

Վերջին ժամանակներում Վասիլևի մոտ մարզված ամենահաջողված զույգը Մարիա Մուխորտովա և Մաքսիմ Տրանկով զույգն է (2007 թվականին Ռուսաստանի և Եվրոպայի առաջնության բազմակի չեմպիոններ)։ Մուխորտովա-Տրանկով զույգը բաժանվեց 2010 թվականի աշխարհի առաջնությունից անմիջապես հետո։ Դրանից հետո Օլեգ Վասիլևը հիմնականում երեխաներ է մարզում։

Մինչև 2014 թվականը Սանկտ-Պետերբուրգում մարզում էր Կատարինա Գերբոլդտ/Ալեքսանդր Էնբերտ և իտալական Նիկոլ Դելլա Մոնիկա/Մատտեո Գուարիզե զույգերին։ Օլիմպիադայից հետո իտալական զույգն անցավ մարզվելու այլ մարզիչների մոտ, սակայն շարունակում է խորհրդակցել Վասիլևի մոտ։ 2014 թվականի աշխարհի առաջնությունից հետո, երբ հայտնի դարձավ, որ Վերա Բազարովան այլևս հանդես չի գալու իր նախկին զուգընկերոջ՝ Յորի Լարիոնովի հետ, բազմիցս հարցազրույցների ժամանակ խոսել է Բազարովայի արժեքների մասին, իսկ 2014 թվականի ապրիլի 9-ին հայտնի դարձավ նու պարազույգի՝ Վերա Բազարովա/Անդրեյ Դեպուտատի մասին, ում մարզելու էր Վասիլևը։ Զույգը մարզվում է Մոսկվայում, ներկայացնում է Մոսկվան Մորդովա հանրապետությունը։

## Անձնական կյանք
1984-1992 թվականներին ամուսնացած է եղել Ելենա Վալովայի հետ։ Երկրորդ ամուսնությունից ծնվել է աղջիկը՝ Եկատերինան։ Ներկա պահին ամուսնալուծված է։ 1997 թվականի դեկտեմբերին տեղափոխվել է ԱՄՆ՝ Չիկագո, որտեղ էլ մարզել է Տատմյանին/Մարինին զույգին։

## Սպորտային ձեռքբերումներ
* Սիրողական սպորտի արդյունքներ (Ե.Վալովայի հետ)

*Արդյունքները պրոֆեսիոնալում (Ե.Վալովայի հետ)

## Ծանոթագրություններ

## Արտաքին հղումներ
* Профиль пары Валова/Васильев на портале pairsonice.net 

Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Ռուս գեղասահորդներ
Միդորի Զայլեր

**Միդորի Զայլեր** (, ), գերմանա-ճապոնական ծագմամբ ջութակահարուհի և ալտ։ Ջութակի և ալտի դասարանի ուսուցիչ։

## Կենսագրություն
Ծնվել է դաշնակահարների ընտանիքում. հայրը՝ Բավարիացի Էրնստ Ֆրիդրիխ Զայլերը ապագա ճապոնուհի կնոջ հետ ծանոթացել է Ջուլյարդյան դպրոցում և 1961 թվականին նրա հետևից գնացել է Ճապոնիա։ Սկսել է երաժշտությամբ զբաղվել Հելմութ Ցեյտմայերի և Վեգ Շանդորայի ղեկավարությամբ, պարապմունքները շարունակել է Բազելի կոնսերվատորիայում Ադելինա Օպրյանի մոտ և *[[:de:Schola Cantorum Basiliensis|Schola Cantorum Basiliensis]]*-ում Թոմաս Հենգելբրոքի մոտ, իսկ այնուհետև Լոնդոնում Դեյվիդ Տակենոյի մոտ։ Ինչպես նաև նրա ուսուցիչներից են եղել՝ պրոֆեսոր Էբերհարդ Ֆելտցը և Ստեփան Մայը։

Լինելով ուսանողուհի, որպես կոնցերտմեյստեր հանդես է եկել Շվեյցարիայի երիտասարդական սիմֆոնիկ նվագախմբում։ 1991 թվականից նվագում է Հնագույն երաժշտության բեռլինյան ակադեմիայի կամերային անսամբլում, նրանց հետ համերգներ է տվել Լոնդոնում, Ամստերդամում, Վիեննայում։ Ելույթ է ունեցել նաև եվրոպական այլ բարոկկո նվագախմբերի հետ։ Որպես մենակատար հյուրախաղերի է մեկնել Եվրոպա, ԱՄՆ,  Ասիա, Լատինական Ամերիկա։

Մշտապես համագործակցում է  «Anima Eterna» նվագախմբի բելգիացի դաշնակահար և դիրիժոր Ջոս վան Իմերսելի հետ։

Միդորիի երեք քույրերը ևս երաժիշտներ են, պատանի տարիքում նրանք չորսով նվագում էին Զայլերի լարային քառյակում։

## Երգացանկ
Վիվալդի, Բոկերինի, Հենդել, Բախ, Տելեման, Բորոդին, Նիկոլայ Ռիմսկի-Կորսակով, Մոցարտ, Բեթհովեն, Մենդելսոն,  Հայդն, Շուբերտ։

Բասկական պարուսույց  և Հնագույն երաժշտության բեռլինյան ակադեմիայի ջութակահար Խուան Կուրս Դիասի հետ ձայնագրել են  խորեոգրաֆիկ համերգ՝ Անտոնիո Վիվալդիի «Տարվա եղանակներ»-ի բալետային-դրամատիկ մեկնաբանումը, որը գրավել է հանդիսատեսի և լրատվամիջոցների ուշադրությունը։

## Մանկավարժական գործունեություն
Վարպետության դասեր էր անցկացրել Բրյուգգեում, Անտվերպենում, դասախոսություններ է կարդացել Հաագայում։ Պրոֆեսոր։ 2010 թվականից բարկա է դասավանդում Վայմարի երաժշտության բարձրագույն դպրոցում։

## Ծանոթագրություններ

## Արտաքին հղումներ
* Պաշտոնական կայք,
* Վեյմարի երաժշտության բարձրագույն դպրոցի  կայքում
* ''Кантаты Баха'' կայքում

Կատեգորիա:Գերմանացի ջութակահարներ
Կատեգորիա:Գերմանացի երաժշտական մանկավարժներ
Ֆրենդզոնա

**Ֆրենդզոնա**, կամ բարեկամության գոտի (), իրավիճակ, որտեղ մեկը սիրահարված է մյուսին, բայց նա նրան ընկալում է միայն որպես ընկեր։

Որպես կանոն, դա անհարմար իրավիճակ է անպատասխան սիրուց տառապող մարդու համար։ Եթե երկրպագության օբյեկտը փոխադարձ չի պատասխանում սիրահարվածին, սակայն ամեն դեպքում պահում է իր մոտ, սա կոչվում է ֆրենդզոնայի ժխտում։ «Ֆրենդզոնա» տերմինը տղայի և աղջկա բարեկամական հարաբերությունների տեսակ է, սակայն այստեղ երկուսից մեկը հույս ունի, որ բարեկամությունը վաղ թե ուշ կվերաճի սիրային հարաբերությունների, իսկ մյուսը՝ ոչ։

Ըստ որոշ հոգեբանների, բարեկամական հարաբերությունների ժամանակ առավել հաճախ սիրահարվում են տղաները, իսկ երկրպագության օբյեկտի տեղում աղջիկներն են։ Բացի այդ, ուժեղ սեռի ներկայացուցիչները հաճախ չափազանցնում են աղջիկների շահագրգռվածությունը ռոմանտիկ հարաբերություններ ստեղծելու համար։
## Պատճառներ

Գոյություն ունեն տարբեր բացատրություններ, թե ինչու են մարդիկ ընկնում ֆրենդզոնայի մեջ։ Դրա պատճառը կարող է լինել ուշադրության կամ վախի նշանների սխալ մեկնաբանությունը, որ հարաբերությունների մի փուլից նոր փուլ անցնելը կարող է ընդհանրապես փչացնել ընկերությունը։ «Չիկագո Տրիբյուն» թերթի հոդվածների հեղինակը առաջարկեց մի քանի պատճառներ, ըստ որի մարդը կարող է հայտնվել տվյալ իրավիճակում։
* Օբյեկտ Ա-ն բավականաչափ դուր չի գալիս օբյեկտ Բ-ին։
* Օբյեկտ Ա-ն չի գրավում օբյեկտ Բ-ին սեռական առումով, բայց դա առիթ չէ խզելու ընկերական հարաբերությունները։
Հարկ է նշել, որ աղջկա և տղայի միջև ընկերության ժամանակ նման իրավիճակում կարող է հայտնվել ցանկացածը:Կարելի է բերել մեկ այլ օրինակ։ Տղան աղջկա համար, այսպես կոչված, ընկերուհու նման էր, որի հետ կարելի է քննարկել ամեն ինչ։ Սակայն նրանց հարաբերությունները զգալիորեն վատթարացել են այն բանից հետո, երբ սիրահարվածը ցանկացավ, որ նրանց ընկերությունը վերաճի սիրային հարաբերությունների։
## Տես նաև
* Սեր
* Անբաժան սեր
* Ընկերություն
* Սիրահարվածություն

## Ծանոթագրություններ

Կատեգորիա:Ինտիմ հարաբերություններ
Կատեգորիա:Միջանձնային հարաբերություններ
Կատեգորիա:Սեր
Կատեգորիա:Համացանցային մեմեր
Լիդա Բորելի

**Լիդա Բորելի** (, ), իտալացի դերասանուհի։

## Կենսագրություն
Լիդա Բորելին ծնվել է Ջենովայում թատերական դերասան Նապոլեոն Բորելիի ընտանիքում։ Դերասանական կարիերան սկսել է երիտասարդ տարիքից՝ թատերական ներկայացումներում։

1913 թվականին կայացավ նրա դեբյուտը կինոասպարեզում «Բայց իմ սերը չի մահանում» համր ֆիլմում, որից հետո, առաջիկա հինգ տարիներին վարեց ակտիվ գործունեություն։ Նրա մասնակցությամբ ֆիլմերի կինոռեժիսորն է Կարմինե Գալոնեն։ Բորելին նկարահանվել է «Մերկ» (1914), «Չարի ծաղիկ» (1915), «Գիշերային թիթեռնիկ» (1916), «Մալմորրա» (1917 թ), «Քաղցրավենիք» (1917), ինչպես նաև «Սատանայական ռապսոդիա» ֆիլմերում։ 1918 թվականին դերասանուհին ամուսնանում է վենետիկյան գործարար Ջորջիո Չինիի հետ, որով էլ ավարտում է իր կարիերան։ Լիդան Չինիից ունենում է չորս երեխա։ 
Բորելին մահացել է 1959 թվականին Հռոմում, 75 տարեկան հասակում։

## Ֆիլմագրություն
* Գիշերը Կոլկաթայում (1918)
* Սանտա Բարբարայի լեգենդ (1918)
* Դիմակահանդես (1918)
* Սատանայական ռապսոդիա (1917)
* Տասներեքների պատմություն (1917)
* Մալմորրա (1917)
* Օրիորդ Թալեն (1916)
* Գիշերային թիթեռնիկ (1916)
* Սուրբ անտառ (1915)
* Հարսանեկան երթ (1915)
* Չարի ծաղիկ (1915)
* Մերկ (1914)
* Օտար հիշողություններ (1913)
* Բայց իմ սերը չի մահանում (1913)

## Ծանոթագրություններ

## Արտաքին հղումներ
* 

Կատեգորիա:Թատրոնի դերասանուհիներ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Exmor

**Exmor**-ը Sony-ի տեխնոլոգիայի անվանումն է, որը օգտագործվում է որոշ CMOS ինտեգրալ սխեմաներում։ Այն կատարում է ազդանշանի անալոգա-թվային փոխակերպում և երկաստիճան աղմկաիջեցում յուրաքանչյուր CMOS սյունակին զուգահեռ։

Արտադրողը պարզաբանում է, որ Exmor R CMOS ինտեգրալ սխեման ունի մեծ լուսազգայունություն շնորհիվ այն բանի, որ նրանում կապավոր ցանցը գտնվում է ֆոտոտարրերի հետևի կողմից, այլ ոչ թե դիմացից, ինչպես մյուս արտադրողների մոտ։ Exmor R-ը ներկայացվել Sony-ի կողմից 2008 թվականի հունիսի 11-ին և հետադարձ լուսավորման տեխնոլոգիայի առաջին սերիական իրականացումն էր աշխարհում։ Sony-ն պնդում է, որ Exmor R-ը մոտ երկու անգամ ավելի զգայուն է, քան նորմալ է ճակատային-լուսավորված ցուցիչ։ Այս CMOS-սխեման կիրառվում է մի շարք բջջային հեռախոսներում և Sony-ի տեսախցիկներում, ինչպես նաեւ Apple's iPhone-ներում (օրինակ, 4S և 5), և բազմաթիվ այլ սարքերում։ Ցուցիչը, կատարված հետադարձ լուսավորման տեխնոլոգիայով, ինչպիսին է Exmor R, թույլ է տալիս սմարթֆոնի ֆոտոխցում կատարել ոչ միայն անել ավելի հստակ լուսանկարներներ նույն լուսավորության դեպքում, այլև լուսանկարել լուսավորման վատ պայմաններում։

Ի սկզբանե Exmor R-ը սահմանափակված էր փոքր սենսորներով, որոնք օգտագործվում էին սպառողական մակարդակի տեսախցիկներում, կոմպակտ ֆոտոխցիկներում և բջջային հեռախոսներում, բայց 2015 թվականի հունիսի 10-ից վաճառքում հայտնվել է Sony ILCE-7RM2 FF տեսախցիկը, որում օգտագործվում է Exmor R® CMOS-սխեմա 35,9x24,0 ֆիզիկական չափերով և 42 արդյունավետ մեգապիքսել։

Exmor RS-ը հանդիսանում է Sony-ի ապրանքանիշը։ Տվյալ տեխնոլոգիան դարձել է Exmor շարքի հետագա զարգացումը։ Exmor RS-ի առաջին սխեման դարձել է ISX014-ը, որը ներկայացվել Sony-ի կողմից 2012 թվականի հոկտեմբերին։ Նրանում կիրառվում է կոմպակտ չափերի և բարձր թույլատվության CMOS սենսոր։ Այն տարբերվում է HDR-ի աջակցությամբ տեսահոլովակ նկարելիս և սպիտակ փոխպիքսելի առկայությամբ, որը ապահովում է ավելի վառ պատկերներ, վատ լուսավորության պայմանում (WRGB սխեմա, ինչպես Sony-ի որոշ սմարթֆոնների էկրաններում)։

## Exmor սխեմաների ցանկ

## Exmor R սխեմաների ցանկ

## Exmor RS սխեմաների ցանկ

## Ծանոթագրություններ

Կատեգորիա:Լուսանկարչություն
Կատեգորիա:Կիսահաղորդիչներ
Կատեգորիա:Վիդեո
Կառլոս Ալբերտո Տոռես

**Կառլոս Ալբերտո Տոռես**, առավել հայտնի է **Երրորդ թիմի ավագ** անունով (, ), բրազիլացի ֆուտբոլիստ, կենտրոնական պաշտպան, 1970 թվականին Բրազիլիայի հավաքականի կազմում եղել է թիմի ավագը և  դարձել է աշխարհի չեմպիոն, ընդգրկվել է 20-րդ դարի աշխարհի   խորհրդանշական հավաքականի կազմում։ 1970 թվականի առաջնության եզրափակիչ խաղի ժամանակ  Պելեի փոխանցումից հետո դարձել է գոլի հեղինակ։  Որոշ մասնագետների կարծիքով  Կառլոս Ալբերտոյի այդ գոլը համարվում է 20-րդ դարի լավագույն գոլը։

## Կենսագրություն
Կառլոս Ալբերտո Տոռեսը ծնվել է Ռիո դե Ժանեյրոյում, որտեղ էլ սկսել է զբաղվել ֆուտբոլով։ 19 տարեկանում նա պայմանագիր է կնքել «Ֆլումինենսե» հետ և հենց առաջին մրցաշրջանում ցուցադրել է  գերազանց խաղ։ Չնայած այն հանգամանքին, որ Կառլոս Ալբերտոն եղել է եզրային պաշտպան, բայց նա մեծ դեր է ունեցել թիմի գրոհների կազմակերպման ժամանակ։

Երեք մրցաշրջան  «Ֆլումինենսեում» անցկացնելուց հետո նա  տեղափոխվում է «Սանթոս», որտեղ էլ անցան իր կարիերայի հաջորդ 8 տարիները։ Այդ տարիների ընթացքում նա «Ձկների» կազմում անց է կացրել 440 խաղ։

1974-1977 թվականներին Կառլոս Ալբերտոն նորից վերադարձել է  «Ֆլումինենսե»։ Հանդես գալով այդ երկու ակումբներում Կառլոս Ալբերտո Տոռեսը նվաճել է  Ռիո դե Ժանեյրոյի և Սան Պաուլու նահանգների յոթ չեմպիոնի տիտղոս ։

Ավարտելով  Բրազիլիայի հավաքականի կազմում իր խաղերը, 1977-1981 թվականներին նա ավարտել է իր ֆուտբոլային կարիերան  «Նյու Յորք Կոսմոս» ակումբում։

Կառլոս Ալբերտոն համաշխարհային փառքի է հասել Բրազիլիայի հավաքականի կազմում խաղալու տարիներին։ Նա  որպես աջ կիսապաշտպան բազմաթիվ անգամ ընդգրկվել է  20-րդ դարի աշխարհի խորհրդանշական հավաքականի կազմում։ Ավելի փայլուն խաղ է ցուցադրել 1970 թվականի աշխարհի առաջնության ժամանակ։ Եզրափակչում  խփած  նրա գոլը   դասվել է  հարյուրամյակի գոլերի շարքին։

Կարիերայի ավարտից հետո նա զբաղվել է մարզչական աշխատանքներով։ Եղել է «Ֆլամենգոյի», «Կորինթիանսի», «Բոտաֆոգոյի» մարզիչը։

Կառլոս Ալբերտո Տոռեսը զբաղվել է նաև քաղաքականությամբ։ 1989- 1993 թվականներին եղել է  Ռիո դե Ժանեյրո քաղաքի Դեմոկրատական աշխատանքային  կուսակցության   փոխնախագահն ու առաջին քարտուղարը։

Կառլոս Ալբերտո Տոռեսի որդին  Կառլոս Ալեշանդրե Տոռեսը նույնպես եղել է ֆուտբոլիստ։ 1985—2001  թվականներին  հանդես է եկել «Ֆլումինենսեյում»,  «Վասկո դա Գամայում», Նագոյայի Գրամպուս թիմերում։ 1992 թվականին մեկ խաղ է անցկացրել Բրազիլիայի ազգային հավաքականում։

## Ծանոթագրություններ

## Արտաքին հղումներ
* 
* sambafoot.com.br
* 
* Профиль на сайте «Сантоса» 
* Статистика в NASL

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՖԻՖԱ 100
Կատեգորիա:Ֆլամենգոյի ֆուտբոլիստներ
Կատեգորիա:Ֆլումինենսեի ֆուտբոլիստներ
Կատեգորիա:Ֆուտբոլի աշխարհի չեմպիոններ